Kielto perustuu EU:n tupakkatuotedirektiiviin. Makuaineet, kuten mentoli tai suklaa, lisäävät tutkimusten mukaan erityisesti nuorten tupakointikokeiluja ja vaaraa ryhtyä tupakoimaan säännöllisesti. Tunnusomaisten tuoksujen ja makujen kiellolla on haluttu vähentää tupakoinnin houkuttelevuutta.
Direktiivi kieltää myös sellaiset lisäaineet, jotka edistävät nikotiinin imeytymistä tai savun hengittämistä keuhkoihin.
Mentoli puuduttaa limakalvot, jolloin tupakoitsija vetää savua helpommin syvälle keuhkoihin.